**המכללה לביטחון לאומי**

**מחזור מז' 2019- 2020**

**סמינר שחיתות ציבורית בישראל**

**עונת הבחירה**

**ד"ר דורון נבות (מתאם מטעם מב"ל: תנ"צ ערן קמין)**

מייל של המרצה: [doronnavot@013.net](mailto:doronnavot@013.net)

שעות קבלה: ימי רביעי לאחר תאום מראש

**כללי**

**שחיתות ציבורית היא שימוש בלתי הולם בכוח הציבורי במטרה לקדם אינטרסים פרטיים של בעל הכוח.** מטרת הסמינר לחקור את הממשקים בין פוליטיקה, משפט ואתיקה ציבורית דרך חקר כל היבטיו של נושא השחיתות הציבורית והמאבק בה. במסגרת הקורס נכיר מהי שחיתות ציבורית, מה הגורמים לה, כיצד נאבקים בשחיתות ציבורית, מהי הפוליטיקה של השחיתות הציבורית ומהי הפוליטיקה מאחורי המאבק בשחיתות ציבורית. לצד זאת, נעסוק בשאלה מהי אתיקה ציבורית והאם היא שונה באופן מהותי מאתיקה במישור הפרטי. הקורס יכלול שישה מפגשים.

**1. מטרות**

1. לחקור מהי שחיתות ציבורית.
2. לאפיין את השחיתות הציבורית בישראל ולחקור את התפתחותה.
3. לבחון בדרך ביקורתית מספר פרשיות שחיתות, שהתרחשו בישראל בעשורים האחרונים ואת השפעתם על החברה והפוליטיקה.
4. לעסוק בסוגיות של אתיקה ציבורית ובאיזו מידה ניתן לשרת את הציבור בלי "ללכלך את הידיים".

**2. הרכב הציון**

1. נוכחות בשעורים (10%).
2. השתתפות פעילה ומושכלת במטלת עיבוד בקבוצות (10%).
3. מטלת כתיבה (80%).

**3. תכנית הקורס**

|  |  |  |  |
| --- | --- | --- | --- |
| שעור | תאריך | נושא | הערות |
|  | 26.2.20 | מבוא ומושגי יסוד , גישות ביקורתיות לשחיתות ולעיסוק המחקרי והציבורי בשחיתות | ד"ר דורון נבות |
|  | 4.3.20 | המאבק בשחיתות והמשפט הפלילי: ניגוד עניינים, הפרת אמונים ושוחד | ד"ר דורון נבות ותנ"צ ערן קמין |
|  | 11.3.20 | נקודת מבט אזרחית ותקשורתית | חקירה עיתונאית: ברוכי קרא וגידי וייץ |
|  | 18.3.20 | "דבר ההגנה" | דבר ההגנה: שולה זקן ועו"ד ז'ק חן |
|  | 25.3.20 | חקירה, ליווי וניהול משפטי של שחיתות שלטונית | עו"ד דן אלדד : הרצאה ותרגיל |
|  | 1.4.20 | סיכום: התפתחות המאבק בשחיתות בישראל | ד"ר דורון נבות |

**4. חומרי קריאה**

|  |  |  |
| --- | --- | --- |
| שעור | שם הספר/המאמר/פס"ד: חובה | מומלץ ולא חובה |
|  | Heywood, Paul M. 1997. "Political Corruption: Problems and Perspectives." *Political Studies* XLV: 417-435. | נבות דורון. 2008. *שחיתות פוליטית תולדותיו של מושג שנוי במחלוקת*. ירושלים; המכון הישראלי לדמוקרטיה. מבוא. |
|  | שפירא רון. 2002. "הצווארון הלבן – עד כמה הוא מלוכלך?", *שנתון הקריה האקדמית*, כרך ב', עמ' 101-130. |  |
|  | קרמניצר מרדכי וליאת לבנון. תשס"א. "עד היכן תתרחב עוד עבירת השוחד?" *עלי משפט* א: 369-381.  דנ"פ 1397/03 מדינת ישראל נ' שמעון שבס פד נט (4), 385. | גור אריה, מירי. 2014. "פניקה מוסרית והשחיתות השלטונית". *משפט ועסקים* יז: 447-467.  ת"פ 10291/12 מ"י נ' צ'רני |
|  | ברנע נחום. 2007. "נס קרה לו." *העין השביעית.*  [עוזי בנזימן](https://www.the7eye.org.il/writer/%d7%a2%d7%95%d7%96%d7%99-%d7%91%d7%a0%d7%96%d7%99%d7%9e%d7%9f/). 2013. "לפיתת הבולדוג." *העין השביעית.* | נבות, דורון. 2017. "שחיתות ציבורית והמאבק בה." *עיונים בתקומת ישראל* 11, עמ' 58-77. |
|  | חקירה והעמדה לדין פלילי של ראש ממשלה או נשיא) במהלך כהונתו - סקירה משווה. | נייר עמדה של המכון הישראלי לדמוקרטיה בנוגע לחקירה של ראשי ממשלה |
|  | כתב החשדות בכפוף לשימוע נגד בנימין נתניהו | Walzer Michael .1973. "Political Action: the Problem of Dirty Hands", *Philosophy and Public Affairs*, vol. 2(2), pp160-180. |

**5. מטלת הכתיבה :**

1. כל משתתף בסמינר יידרש לכתוב ניתוח מקרה אחד לפחות שטופל על-ידי גורמי רשויות אכיפת החוק ובו ידון בשאלה באיזו מידה ההתנהלות שעמדה במרכז המקרה היא חמורה, באיזו מידה מושחתת ובאיזו מידה פלילית. שאלה נוספת שתידון בסמינר הינה מי הם הגורמים שפעלו לענישת המעורבים במקרה ומה הניע אותם?
2. המטלה תוגש באמצעות מזכירות משתתפים עד לתאריך ה – 30.4.20.
3. המטלה תוגש במסמך של עד 2000 מילים בגופן David 14, רווח שורה וחצי. ניתן לקבל חריגה מההיקף בתיאום עם ד"ר נבות או תנ"צ קמין.